               ЕВРОПЕЙСКА КОМИСИЯ
            Брюксел, 31.3.2021
            COM(2021) 151 final
            2021/0076(BUD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Естония — EGF/2020/002 EE/Estonia Tourism

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от страна на Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“)
                  2
               .

               2.На 12 ноември 2020 г. Естония подаде заявление EGF/2020/002 EE/Estonia Tourism за финансово участие от страна на ЕФПГ вследствие на съкращения
                  3
                в туристическата индустрия. Заявлението следва методологията на класификацията на Статистическата служба на Естония на сателитните сметки за туризма
                  4
               , включваща икономическите сектори, класифицирани в разделите на NACE Rev. 2, изброени в точка 3 от таблицата, наричани по-нататък туристическа индустрия.

               3.След като направи оценка на заявлението, Комисията заключи, в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2020/002 EE/Estonia Tourism

                        Държава членка

                        Естония

                        Засегнат(и) регион(и) (ниво 2 по NUTS
                           5
                        )

                        EE00- Eesti
                           6

                        Дата на подаване на заявлението

                        12 ноември 2020 г.

                        Дата на потвърждението за получаване на заявлението

                        12 ноември 2020 г.

                        Дата на искането за допълнителна информация

                        25 ноември 2020 г.

                        Срок за предоставяне на допълнителната информация

                        6 януари 2021 г.

                        Срок за приключване на оценката

                        31 март 2021 г.

                        Критерий за намеса

                        член 4, параграф 2 от Регламента за ЕФПГ

                        Брой на засегнатите предприятия

                        68 (тази цифра е налична само за съобщения за колективни съкращения)

                        Сектор(и) на икономическа дейност

                        (разделение по NACE Rev. 2)
                           7

                        Разделение 45 (Търговия на едро и дребно с автомобили и мотоциклети, техническо обслужване и ремонт)

                        Разделение 49 (Сухопътен транспорт и тръбопроводен транспорт)

                        Разделение 50 (Воден транспорт)

                        Разделение 51 (Въздушен транспорт)

                        Разделение 52 (Складиране на товари и спомагателни дейности в транспорта)

                        Разделение 55 (Хотелиерство)

                        Разделение 56 (Ресторантьорство)

                        Разделение 74 (Други професионални, научни и технически дейности)

                        Разделение 77 (Даване под наем и оперативен лизинг)

                        Разделение 79 (Туристическа агентска и операторска дейност; други дейности, свързани с пътувания и резервации)

                        Разделение 90 (Артистична и творческа дейност)

                        Разделение 91 (Библиотеки, архиви, музеи и други дейности в областта на културата)

                        Разделение 92 (Организиране на хазартни игри)

                        Разделение 93 (Спортни и други дейности, свързани с развлечения и отдих)

                        Референтен период (максимум девет месеца):

                        13 март 2020 г.—11 ноември 2020 г.
                           8
                        .

                        Общ брой на съкращенията

                        10 080

                        Общ брой на бенефициерите, отговарящи на критериите

                        10 080

                        Общ брой на бенефициерите от целевата група

                        5 060

                        Бюджет за персонализирани услуги (в евро)

                        7 452 468

                        Бюджет за прилагането на ЕФПГ
                           9
                         (в евро)

                        5 000

                        Общ бюджет (в евро)

                        7 457 468

                        Финансово участие от ЕФПГ (60 %) (в евро)

                        4 474 480

               ОЦЕНКА НА ЗАЯВЛЕНИЕТО

               Процедура

               4.На 12 ноември 2020 г. Естония подаде заявление EGF/2020/002 EE/Estonia Tourism, т.е. в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди получаването на заявлението на същата дата и поиска допълнителна информация от Естония на 25 ноември 2020 г. Естония предостави допълнителна информация в шестседмичен срок от датата на заявлението. В съответствие с Регламента Комисията следва да приключи своята оценка на съответствието на заявлението с условията за предоставяне на финансово участие до 31 март 2021 г.

               Допустимост на заявлението

               Засегнати предприятия и бенефициери

               5.Заявлението се отнася до 1 715 самостоятелно заети лица, чиято дейност е прекратена, и до 8 365 работници, съкратени в туристическата индустрия в Естония, от които 3 873 в хода на колективни съкращения, за които органите са уведомени. Колективни съкращения са извършени в общо 68 предприятия, като засягат между 5 и 1440 работници във всяко предприятие. Списък с тези предприятия може да бъде намерен в приложението
                  10
               .

               Критерии за намеса

               6.Естония подаде заявлението съгласно критериите за намеса по член 4, параграф 2 от Регламента за ЕФПГ, чрез който се въвежда дерогация от критериите по член 4, параграф 1, буква б), съгласно който трябва да са съкратени най-малко 500 работници за референтен период от девет месеца в предприятия, извършващи дейност в един и същ икономически сектор на ниво разделение по NACE Rev. 2 и разположени в един или два съседни региона на ниво 2 по NUTS, намиращи се в дадена държава членка. Тъй като съкращенията не са извършени в един и същ икономически сектор (вж. точка 2), се прилага дерогацията от член 4, параграф 1, буква б), предвидена в член 4, параграф 2 (вж. точки 26—29 за повече подробности относно изключителните обстоятелства, засягащи допустимостта на заявлението).

               7.Референтният период на заявлението започна на 13 март 2020 г. и приключи на 11 ноември 2020 г.

               Изчисляване на броя на съкращенията и на случаите на прекратяване на дейност

               8.Съкращенията през референтния период са изчислени, както следва:

               –3 873, считано от датата, на която в съответствие с член 3, параграф 1 от Директива 98/59/ЕО на Съвета
                  11
                работодателят е уведомил писмено компетентния публичен орган за планираните колективни съкращения. Преди датата на приключване на оценката от Комисията Естония потвърди, че тези 3 873 съкращения са били реално извършени;

               –4 492 от датата на фактическото прекратяване на трудовия договор или изтичането на неговия срок,

               –1 715-те самостоятелно заети лица от датата на прекратяване на дейността, която е била определена в съответствие с националното право или административни разпоредби.

               Бенефициери, отговарящи на критериите

               9.Общият брой на бенефициерите, отговарящи на критериите, е 10 080 души.

               Връзка между съкращенията и световна финансова и икономическа криза

               10.На 11 март 2020 г. Световната здравна организация обяви избухването на COVID-19 за пандемия. На 27 май 2020 г. в своето съобщение „Бюджетът на ЕС осигурява ресурс за плана за възстановяване на Европа
                  12
                Европейската комисия обяви, че здравната криза е довела до икономическа криза и определи план за възстановяване на икономиката. Като част от този план Европейската комисия подчерта ролята на ЕФПГ като инструмент за спешна помощ за подпомагане на лицата, загубили работата си поради световната икономическа криза.

               11.Пандемията от COVID-19 и последвалата глобална икономическа криза предизвикаха огромен шок за естонската икономика, което доведе до очаквано намаление на БВП с 4,6 % през 2020 г.
                  13
               . Кризата засегна особено тежко туристическата индустрия с внезапното налагане на ограничения на движението на международно равнище. Това доведе до рязък и непредвиден спад в международните пътувания и туризма.

               12.Преди кризата 90 % от разходите за туризъм в Естония бяха генерирани от международния туризъм, докато средната стойност за държавите от ОИСР беше около 25 %
                  14
               . Естонската туристическа индустрия претърпя почти пълно прекратяване на дейността през 2020 г., което доведе до вълна от съкращения в този икономически отрасъл
                  15
               .

               13.От създаването на ЕФПГ насам туристическата индустрия в по-широкия смисъл съгласно точка 2, бе предмет на седем заявления за подпомагане
                  16
               .

               Събития, довели до съкращенията и до прекратяването на дейността

               14.Събитията, довели до тези съкращения и прекратяване на дейността, са настъпили неочаквано в началото на 2020 г. поради глобалното разпространение на пандемията от COVID-19.

               15.Преди разпространението на пандемията естонската туристическа индустрия се радва на рекордно голям брой посетители. През 2019 г. 5,3 % повече международни туристи и 5,9 % повече естонски туристи са ползвали услуги по настаняване в сравнение с предходната година. Делът на международните туристи е преобладаващ, като възлиза на почти 60 % от всички посещения. Освен това пътническият трафик е бил натоварен в морския и въздушния транспорт. През 2019 г. 10,64 милиона пътници са пътували през пристанище Талин, а 3,27 милиона пътници са пътували през летище Талин
                  17
               .

               16.Естония докладва, че добавената стойност в туристическата индустрия се е увеличила с 6,6 %, като е допринесла за 25 % от добавената стойност на цялата икономика. През 2019 г. приходите от туризма в Естония достигнаха нов рекорд от 2,1 милиарда евро, като 1,6 милиарда евро бяха генерирани от международния туризъм. Туризмът бе считан за важен сектор за естонската конкурентоспособност и бяха направени значителни инвестиции за по-нататъшното му развитие
                  18
               .

               17.През март 2020 г. събитията претърпяха неочакван обрат с глобалното разпространение на пандемията от COVID-19. На 13 март 2020 г. Естония обяви извънредно положение поради разпространението на вируса. Бяха въведени ограничения на пътуванията и бяха затворени международните граници, което доведе до внезапен застой в туристическата индустрия. През март 2020 г. броят на международните туристи, които са пребивавали в обекти за настаняване, е бил с 64 % по-нисък в сравнение със същия период през предходната година. През април—май спадът е бил с 97—99 % в сравнение с предходната година. През юни и юли не е наблюдавано подобрение въпреки временното облекчаване на ограниченията през лятото
                  19
               . През второто тримесечие на 2020 г. само 120 000 чуждестранни посетители са пътували до Естония, което е с 94 % по-малко в сравнение с предходната година
                  20
               . През третото и четвъртото тримесечие на 2020 г. спадът е бил с 67 % и 89 % в сравнение с данните от 2019 г.

               18.Ограниченията на движението засегнаха транспортния сектор, където пътническите маршрути бяха затворени или обслужвани с ограничен капацитет. В морския транспорт броят на пътниците, пътуващи през пристанище Талин, е намалял с 55 % през първите девет месеца на 2020 г. в сравнение с предходната година
                  21
               . Круизите за отдих бяха напълно преустановени. През първите 11 месеца на 2020 г. броят на пътниците във въздушния транспорт е намалял със 73 % в сравнение с предходната година
                  22
               .

               19.В резултат на това бе налице бърза загуба на работни места, особено в туристическите дружества, хотелиерството, кетъринга и конферентните услуги, организирането на събития и транспорта
                  23
               .

               Очаквано въздействие на съкращенията върху местната, регионалната или националната икономика и заетост

               20.Масовите съкращения в естонската туристическа индустрия се очаква да засегнат не само цялата индустрия, но и националната икономика като цяло. Естония твърди, че туризмът допринася до голяма степен за националния икономически растеж и конкурентоспособност и е важен източник на заетост. Според данните, събрани от естонското министерство на финансите, през 2019 г. работните места в туристическата индустрия са представлявали 13,5 % от общия брой работни места в Естония. Трудностите, пред които е изправена туристическата индустрия, се отразяват пряко на свързаните с нея сектори
                  24
               .

               21.Естония твърди, че през 2020 г. общият оборот на естонската икономика е претърпял значителен спад от 9,5 %. Туристическата индустрия понесе най-големите загуби. Само през първата половина на 2020 г. оборотът в туристическата индустрия е намалял с 19 % (943 милиона евро). През първата половина на 2020 г. в рамките на туристическата индустрия спадът беше най-значителен сред туристическите агенции и туроператорите (57,9 %) и услугите по настаняване (50,9 %)
                  25
               .

               22.Общото равнище на заетост в Естония е спаднало от 68,4 % през 2019 г. на 66,7 % през 2020 г. Безработицата нарасна от 4,4 % на 6,8 %
                  26
               . В абсолютно изражение, в сравнение с четвъртото тримесечие на 2019 г., броят на безработните се е увеличил с 21 800 души, достигайки 53 100 работници през четвъртото тримесечие на 2020 г., докато броят на заетите лица е намалял с 11 800 души, спадайки на 659 500 работници. Освен това броят на работещите на пълно работно време е намалял значително с 19 200 души, достигайки общо 567 000 работници на пълно работно време
                  27
               .

               23.Въпреки че кризата засегна цялата страна, някои части на Естония бяха засегнати по-тежко от други. Най-засегнатата област е окръг Харю и столицата Талин
                  28
               . С многобройните си хотели и конферентни центрове, град Талин разчита предимно на чуждестранни посетители. През второто тримесечие на 2020 г. безработицата в Талин се е увеличила с 62 % (8 500 безработни повече) в сравнение с предходната година (40 % в останалата част на Естония)
                  29
               .

               24.Малко вероятно е туристическата индустрия бързо да се възстанови от кризата. Предвид хода на пандемията е твърде рано да се прогнозира цялостното въздействие върху туристическата индустрия и заетостта. Икономическите прогнози предвиждат, че ще са необходими между две и четири години, за да може туристическата индустрия да се възстанови до равнищата отпреди кризата
                  30
               .

               25.Очаква се социалните последици от съкращенията да бъдат значителни. Безработните работници от туристическата индустрия вероятно ще бъдат в неравностойно положение на естонския пазар на труда поради профила си. Голям дял от работниците в сектора са нискоквалифицирани работници, работници без професионална квалификация, млади хора, сезонни работници и работници на непълно работно време. В туристическата индустрия работят много самостоятелно заети лица. В сектора преобладават МСП, които имат по-слаба устойчивост на кризи в сравнение с по-големите дружества
                  31
               .

               Обяснение за извънредните обстоятелства, оправдаващи допустимостта на заявлението

               26.Естония твърди, че въпреки факта, че заявлението се отнася до комбинация от икономически сектори, класифицирани в 14 различни подразделения на NACE Rev. 2, то все пак следва да бъде приравнено на заявление по член 4, параграф 1, буква б) от Регламента за ЕФПГ поради изключителни обстоятелства, които имат сериозно въздействие върху заетостта и местната, регионалната или националната икономика, тъй като МСП са основният вид предприятия в Естония.

               27.МСП са значителен работодател в Естония, като представляват 79,2 % от общата работна сила. До 91 % от всички предприятия са микропредприятия с по-малко от 10 служители. През 2017 г. само 0,2 % от естонските предприятия са били големи предприятия, в които работят над 250 души. В туристическата индустрия преобладават МСП
                  32
               . В 80 % от предприятията за услуги в сектора на хотелиерството и ресторантьорството, туристическите агенции и туроператорите работят само 1—9 служители. Туристическата индустрия включва също така голям процент самостоятелно заети лица. Има около 436 самостоятелно заети лица в сектора на хотелиерството и ресторантьорството, 3 122 в сектора на складирането и помощните дейности в транспорта и 1 901 в сектора на изкуствата и развлеченията
                  33
               .

               28.Туристическата индустрия е освен това силно разпокъсана, като обхваща по-широк кръг взаимозависими сектори, класифицирани на ниво NACE Rev. 2, като например хотелиерството, ресторантьорството, сухопътния, въздушния или водния транспорт, туроператорите и др. Естония прилага системата на сателитните сметки за туризма, в която Статистическата служба на Естония, въз основа на „European Implementation Manual on Tourism Satellite accounts“ на Евростат, класифицира стоките и услугите в туристически специфични или неспецифични продукти с цел измерване на приноса на туризма към БВП. Съгласно тази методология 14-те сектора, обхванати от настоящото заявление, съставляват туристическата индустрия в Естония.

               29.Тъй като съкращенията са се случили през същия период от време и са засегнали съкратени работници със сходен профил в силно взаимосвързани сектори, обобщени в понятието „туристическа индустрия“, събирането на тези съкращения в едно заявление по ЕФПГ не само намалява административната тежест, но също така води до полезни взаимодействия.

               Избрани бенефициери и предложени действия

               Избрани бенефициери

               30.От 10 080-те отговарящи на условията лица прогнозният брой на съкратените работници и самостоятелно заетите лица, които се очаква да участват в мерките по ЕФПГ, е 5 060. По-долу е представена разбивка на тези работници и самостоятелно заети лица по пол, гражданство и възрастова група:

                        Категория

                        Брой на избраните бенефициери

                        Пол:

                        Мъже:

                        1 970

                        (38,93 %)

                        Жени:

                        3 090

                        (61,07 %)

                        Гражданство:

                        Граждани на държави — членки на ЕС:

                        4 288

                        (84,74 %)

                        Граждани на държави извън ЕС:

                        772

                        (15,26 %)

                        Възрастова група:

                        15—24 години:

                        700

                        (13,83 %)

                        25—29 години:

                        576

                        (11,38 %)

                        30—54 години:

                        2 754

                        (54,43 %)

                        55 — 64-години

                        1 030

                        (20,36 %)

                        над 64 години:

                        0

                        (0,0 %)

               Допустимост на предложените действия

               31.Персонализираните услуги, които се предвижда да бъдат предоставени на съкратените работници и на самостоятелно заетите лица, включват следните действия:

               –Предоставя се обучение във връзка с пазара на труда, за да могат бенефициерите да придобият нови умения и квалификации, за да подобрят възможностите си за заетост. Подборът на обучения може да включва езикови курсове, професионални квалификации, предприемачески умения и умения за насърчаване на мобилността, като например обучение за шофиране. Обученията са съобразени с индивидуалните планове на бенефициерите и с настоящите и бъдещите тенденции на пазара на труда
                  34
               .

               –Субсидия за започване на стопанска дейност и последваща подкрепа: безвъзмездни средства в размер на максимум 6 000 EUR на човек и последваща подкрепа в размер до 2 500 EUR могат да бъдат отпуснати за създаване на ново дружество въз основа на бюджет, представен от бенефициера в подробен бизнес план
                  35
               .

               –Чиракуване за придобиване на нови професионални умения и практически знания директно на работното място.

               –Предлага се подкрепа за формални обучения — плащане на разходите за формални обучения с цел да се насърчат бенефициерите да започнат формални обучения в рамките на професионалното или на висшето образование. Подкрепата покрива разходите за участие и таксите за обучение в рамките на професионалното обучение, професионалното висше образование или обучението за бакалавър в акредитирано учебно заведение
                  36
               .

               –На бенефициерите се предлагат помощи за обучение и други помощи в подкрепа на участието им в активните мерки
                  37
               .

               32.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               33.Естония предостави поисканата информация относно действията, които са задължителни за засегнатото предприятие по силата на националното законодателство или съгласно колективните споразумения. Потвърдено беше, че финансовото участие от страна на ЕФПГ няма да замени тези действия.

               Прогнозен бюджет

               34.Общо прогнозните разходи възлизат на 7 457 468 EUR, като обхващат разходи за персонализирани услуги в размер на 7 452 468 EUR и разходи за дейности по подготовка, управление, информиране и популяризиране, контрол и докладване в размер на 5 000 EUR.

               35.Общият размер на заявеното финансово участие от ЕФПГ възлиза на 4 474 480 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в евро
                           38
                        )

                        Общо прогнозни разходи

                        (в евро)
                           39

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Подкрепа за формално обучение — разходи за формално обучение

                        (tasemeõpe)

                        160

                        6 939

                        1 110 255

                        Обучение във връзка с пазара на труда

                        (tööturukoolitus)

                        4 200

                        838

                        3 519 172

                        Чиракуване

                        (tööpraktika)

                        600

                        866

                        519 537

                        Субсидия за започване на стопанска дейност / последваща подкрепа

                        (ettevõtluse alustamise toetus / ettevõtluse toetamine)

                        86

                        6 294

                        541 257

                        Междинен сбор (a):

                        Процент от пакета персонализирани услуги

                        –

                        5 690 221

                        (76,35 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощ за обучение за формално обучение

                        (tasemeõppes osalemise toetus)

                        160

                        5 222

                        835 552

                        Помощи за подкрепа на участието в активни мерки (стипендия, помощ за транспорт и настаняване)

                        (stipendium, sõidu- ja majutustoetus)

                        4 800

                        171

                        820 350

                        Надбавки за мобилност

                        (mobiilsustoetus)

                        110

                        967

                        106 345

                        Междинен сбор (б):

                        Процент от пакета персонализирани услуги:

                        –

                        1 762 247

                        (23,65 %)

                         Действия по член 7, параграф 4 от Регламента за ЕФПГ

                        1. Подготовка

                        –

                        2. Управление

                        –

                        3. Информиране и популяризиране

                        –

                        4. Контрол и докладване

                        –

                        5 000

                        Междинен сбор (в):

                        Процент от общите разходи:

                        –

                        5 000

                        (0,07%)

                        Общо разходи (а + б + в):

                        –

                        7 457 468

                        Финансово участие от ЕФПГ (60 % от общия размер на разходите)

                        –

                        4 474 480

               36.Разходите за действията, определени в горната таблица като действия по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Естония потвърди, че тези действия са обвързани с условието за активно участие на избраните бенефициери в дейности по търсене на работа или обучение.

               37.Естония потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR на бенефициер.

               Период на допустимост на разходите

               38.Естония започна да предоставя персонализирани услуги на избраните бенефициери на 1 януари 2021 г. Поради това разходите за дейностите ще бъдат допустими за финансово участие от ЕФПГ от 1 януари 2021 г. до 1 януари 2023 г., с изключение на формалното образование или курсовете за обучение с продължителност две или повече години, които ще бъдат допустими до 1 юли 2023 г.

               39.Естония започна да извършва административни разходи по прилагането на ЕФПГ на 1 януари 2021 г. По тази причина разходите за дейности по подготовка, управление, информиране и публичност, контрол и докладване са допустими за финансово участие от ЕФПГ в периода от 1 януари 2021 г. до 1 юли 2023 г.

               Допълнителни действия, финансирани с национални средства или със средства от Съюза

               40.Източникът на национално предварително финансиране или съфинансиране е Фондацията за услуги и обезщетения на пазара на труда, от която Естонският осигурителен фонд за безработица (EUIF) като публична служба по заетостта предоставя активни мерки на пазара на труда в Естония. Фондацията се създава от активите на доверителния фонд за обезщетения при безработица — доверителния фонд за обезщетения при съкращения и неплатежоспособност на работодателите — и от средствата, отпуснати от държавния бюджет чрез Министерството на социалните въпроси.

               41.Естония потвърди, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза
                  40
               .

               Процедури за провеждане на консултации с избраните бенефициери, с техни представители или със социалните партньори, както и със съответните органи на местно и регионално равнище

               42.Естония е посочила, че съгласуваният пакет от персонализирани услуги е изготвен в консултация със съответните органи и представители на сдружения
                  41
               . Надзорният съвет на EUIF обсъди и одобри общите насоки на съгласувания пакет на 7 септември 2020 г., а напредъкът по мерките по ЕФПГ ще бъде редовно обсъждан на заседанията на съвета. Социалните партньори са членове на съвета, а именно двама членове от Естонската конфедерация на работодателите, един от Естонската конфедерация на профсъюзите и един от Естонската конфедерация на работниците и служителите.

               43.След анализ на профила на съкратените работници ще бъдат проведени допълнителни консултации с представители на туристическата индустрия. Ще бъде определен най-подходящият вид подпомагане, като се вземат предвид възрастовата структура, образователният профил и други характеристики на бенефициерите. Освен това е планиран евентуален принос на „Estonian Hotel and Restaurant Association“ за разработването на някои от свързаните с индустрията мерки за обучение.

               Системи за управление и контрол

               44.В заявлението е описана системата за управление и контрол и са посочени отговорностите на съответните органи. Естония уведоми Комисията, че финансовото участие ще бъде управлявано и контролирано от същите органи, участващи в управлението на ЕСФ. Управленските задачи се изпълняват от отдел „Интелигентно развитие“ и отдел „Трудова заетост“ към Министерството на социалните въпроси, действащ като управляващ орган за ЕФПГ (УО). Отделът за финансов контрол към Министерството на финансите действа като одитен орган за ЕФПГ (ОО), докато отделът за плащания на безвъзмездна помощ към Държавния споделен център за услуги
                  42
                е сертифициращият орган по ЕФПГ (СО). Държавният споделен център за услуги също изпълнява някои функции на УО на ЕФПГ, като действа като междинно звено (МЗ).

               Ангажименти, поети от съответната държава членка

               45.Естония е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –когато дружеството, извършило съкращенията, е продължило дейността си след освобождаването на работниците, то е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от страна на ЕФПГ ще бъде предоставено в съответствие с процедурните и материалноправните разпоредби на Съюза по отношение на държавната помощ.

               ОТРАЖЕНИЕ ВЪРХУ БЮДЖЕТА

               Бюджетно предложение

               46.В съответствие с предвиденото в член 8, параграф 1 от Регламент (ЕС, Евратом) № 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 ЕФПГ не може да надхвърля максимален годишен размер от 186 милиона евро (по цени от 2018 г.)
                  43
               .

               47.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на избраните бенефициери, предложените действия и прогнозните разходи, Комисията предлага да бъдат мобилизирани средства от ЕФПГ в размер на 4 474 480 EUR, което представлява 60 % от общите разходи за предложените действия, за предоставяне на финансово участие по заявлението.

               48.В съответствие с член 4, параграф 2 от Регламента за ЕФПГ общият размер на финансовото участие при изключителни обстоятелства през текущата година не надхвърля 15 % от годишната максимална сума на ЕФПГ.

               49.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждането на нови собствени ресурси
                  44
               .

               Свързани законодателни актове

               50.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 4 474 480 EUR.

               51.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение относно финансовото участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средствата от ЕФПГ.

               2021/0076 (BUD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление от Естония — EGF/2020/002 EE/Estonia Tourism

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  45
               , и по-специално член 15, параграф 4 от него,

               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление, както и относно нови собствени ресурси, включително пътна карта за въвеждане на нови собствени ресурси
                  46
               , и по-специално точка 9 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) цели оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и подпомагане на повторната им интеграция на пазара на труда.

               (2)В съответствие с предвиденото в член 8, параграф 1 от Регламент (ЕС, Евратом) 2020/2093 на Съвета ЕФПГ не може да надхвърля максимален годишен размер от 186 милиона евро (по цени от 2018 г.)
                  47
               .

               (3)На 12 ноември 2020 г. Естония подаде заявление за мобилизиране на средства от ЕФПГ във връзка със съкращения и преустановяване на дейности (наричани по-долу „съкращения) в туристическата индустрия, определени от икономическите сектори, класифицирани в Статистическата класификация на икономическите дейности в Европейската общност (NACE) Rev. 2, разделение 45 (Търговия на едро и дребно с автомобили и мотоциклети, техническо обслужване и ремонт), 49 (Сухопътен транспорт и тръбопроводен транспорт), 50 (Воден транспорт), 51 (Въздушен транспорт), 52 (Складиране на товари и спомагателни дейности в транспорта), 55 (Хотелиерство), 56 (Ресторантьорство), 74 (Други професионални, научни и технически дейности), 77 (Даване под наем и оперативен лизинг), 79 (Туристическа агентска и операторска дейност; други дейности, свързани с пътувания и резервации), 90 (Артистична и творческа дейност), 91 (Библиотеки, архиви, музеи и други дейности в областта на културата), 92 (Организиране на хазартни игри), 93 (Спортни и други дейности, свързани с развлечения и отдих) в Естония. Република Естония е една единица в регионите от ниво 2 по номенклатурата на териториалните единици за статистически цели (NUTS)
                  48
               . Заявлението беше предоставено с допълнителна информация, както е предвидено в член 8, параграф 3 от Регламент (ЕС) № 1309/2013. То отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 4, параграф 2 от Регламент (ЕС) № 1309/2013 заявлението на Естония се счита за допустимо, тъй като съкращенията имат сериозно отражение върху заетостта и местната икономика.

               (5)Поради това, за да бъде удовлетворено подаденото от Естония заявление, следва да бъдат мобилизирани средства за предоставяне на финансово участие от ЕФПГ в размер на 4 474 480 EUR.

               (6)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2021 година от Европейския фонд за приспособяване към глобализацията се мобилизират средства за предоставяне на сумата от 4 474 480 EUR под формата на бюджетни кредити за поети задължения и бюджетни кредити за плащания.

               Член 2

               Настоящият регламент влиза в сила в деня на публикуването му в Официален вестник на Европейския съюз. Той се прилага от [датата на приемането му]
                  49*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        Регламент (ЕС) № 1309/2013 се прилага за всички заявления, получени до 31 декември 2020 г.

                     (3)

                        По смисъла на член 3 от Регламента за ЕФПГ.

                     (4)

                        https://www.stat.ee/en/find-statistics/methodology-and-quality/esms-metadata/21403

                     (5)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (6)

                        Република Естония не е разделена на региони на ниво 2 по NUTS.

                     (7)

                        ОВ L 393, 30.12.2006 г., стр. 1.

                     (8)

                        Естонските органи са избрали ранно подаване на заявлението, с което референтният период се съкращава с един месец и два дни.

                     (9)

                        Съгласно член 7, параграф 4 от Регламент (ЕС) № 1309/2013.

                     (10)

                        Не всички съкращения обаче попадат в обхвата на регистрираните колективни съкращения, за които се изисква уведомяване на естонския осигурителен фонд за безработица (EUIF). Много работници са загубили работата си също и вследствие на индивидуални съкращения. Тези съкращения включват работници на срочни трудови договори и други съкращения, които не представляват колективно прекратяване на трудови договори, както е предвидено в естонския закон за трудовите договори, най-вече в микро- и малки предприятия. По същия начин самостоятелно заетите лица, чиято дейност е прекратена, все още не са регистрирани в базата данни. Следователно не всички предприятия могат да бъдат посочени предварително. Системата на EUIF може да идентифицира лицата, които отговарят на условията за подпомагане, като използва данните от регистъра по заетостта.

                     (11)

                        Директива 98/59/ЕО на Съвета от 20 юли 1998 г. за сближаване на законодателствата на държавите членки в областта на колективните уволнения (ОВ L 225, 12.8.1998 г., стр. 16).

                     (12)

                        COM(2020) 442 final

                     (13)

                  https://ec.europa.eu/economy_finance/forecasts/2020/autumn/ecfin_forecast_autumn_2020_ee_en.pdf

                     (14)

                        Тенденции и политики на ОИСР в областта на туризма, 2020 г.:
                  https://www.oecd-ilibrary.org/sites/ee702954-en/index.html?itemId=/content/component/ee702954-en

                     (15)

                        Политически отговори на ОИСР на коронавируса (COVID-19). Отговори на туристическата индустрия на коронавируса (COVID-19), 2020 г.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (16)

                        Тези заявления се отнасят до съкращения в автомобилния транспорт, три в сектора на въздушния транспорт и едно в сектора на храните и напитките. Три заявления се основаваха на свързана с търговията глобализация, а четири — на световната финансова и икономическа криза, предмет на Регламент (ЕО) № 546/2009. Съответните заявления: EGF/2011/001 AT/Nieder- and Oberösterreich; EGF/2013/014 FR/Air France; EGF/2014/003 ES/Aragon food and beverage; EGF/2014/017 FR/Mory Ducros; EGF/2015/004 IT/Alitalia; EGF/2015/010 FR/MoryGlobal; EGF/2017/009 FR/Air France

                     (17)

                        Република Естония — Министерство на икономиката и комуникациите, Министерство на финансите. Икономически преглед, 2019 г.:
                  https://www.mkm.ee/sites/default/files/overview_of_economy_2019.pdf

                     (18)

                        Непубликувани данни, събрани от Министерството на финансите на Естония.

                     (19)

                        През септември отново бяха въведени строги ограничения за пътуване.

                     (20)

                        Статистическата служба на Естония:
                  https://andmed.stat.ee/en/stat
                   ; Проучване: TU121 - туристи на хотел (месеци). Достъп на 12.11.2020 г.

                     (21)

                        Tallinna Sadam, пристанище Талин. Статистически данни за пътниците.
                  https://www.ts.ee/en/statistics/

                     (22)

                        Летище Талин, статистически данни.
                  https://www.tallinn-airport.ee/en/about-us/statistics/

                     (23)

                        Банка на Естония, преглед на пазара на труда за 2020 г., 1 (2020):
                  https://www.eestipank.ee/en/publication/labour-market-review/2020/labour-market-review-12020

                     (24)

                        Политически отговори на ОИСР на коронавируса (COVID-19). Отговори на туристическата индустрия на коронавируса (COVID-19), 2020 г.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (25)

                        Непубликувани данни, събрани от Министерството на финансите на Естония. За втората половина на 2020 г. все още няма налични обобщени данни за всички засегнати сектори, свързани с туризма. През цялата година оборотът от хотелиерството, ресторантьорството, както и туристическите агенции, е намалял с 43 % (584,6 милиона евро).

                     (26)

                        Цифрите са средни годишни стойности. През четвъртото тримесечие на 2020 г. безработицата е била 7,4 %.

                     (27)

                        Статистическата служба на Естония:
                  https://andmed.stat.ee/en/stat
                   ; Проучване: TT461 – трудовият статус на населението на възраст между 15 и 74 години, тримесечия. Броят на неактивните лица е намалял от 273 400 на 271 700.

                     (28)

                        Политически отговори на ОИСР на коронавируса (COVID-19). Отговори на туристическата индустрия на коронавируса (COVID-19), 2020 г.:
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/

                     (29)

                        Непубликуван анализ на данните на ПСЗ (база данни на EUIF). - Град Пярну, популярен крайбрежен курорт, също е силно зависим от чуждестранния туризъм и страда в голяма степен от липсата на международни туристи. Освен това кризата засегна тежко остров Сааремаа — популярна дестинация за туристи от Естония и съседните държави. В Саарема бяха въведени специални ограничения след избухването на епидемията от вируса, а безработицата нарасна с 55 % спрямо предходната година.

                     (30)

                        Световната организация по туризъм към ООН, Барометър на световния туризъм (World Tourism Barometer), май 2020 г. Специален акцент върху въздействието на COVID-19 (резюме):
                  https://webunwto.s3.eu-west-1.amazonaws.com/s3fs-public/2020-05/Barometer%20-%20May%202020%20-%20Short.pdf
                   ;
                  Отговори на политиката на ОИСР на коронавируса (COVID-19):
                  https://www.oecd.org/coronavirus/policy-responses/tourism-policy-responses-to-the-coronavirus-covid-19-6466aa20/#endnotea0z15

                     (31)

                        Непубликуван анализ на данните на ПСЗ (база данни на EUIF).

                     (32)

                        Европейска комисия Информационен лист за SBA за ЕСТОНИЯ, 2019 г.
                  https://ec.europa.eu/docsroom/documents/38662/attachments/9/translations/en/renditions/native
                   ; ОИСР. Финансиране на МСП и предприемачи: сравнителен доклад на ОИСР. 2020 г.:
                  https://www.oecd-ilibrary.org/sites/f420f997-en/index.html?itemId=/content/component/f420f997-en

                     (33)

                        Статистическата служба на Естония:
                  https://andmed.stat.ee/en/stat
                   ; Проучване: ER003 – предприятия в търговския регистър, неправителствени организации и фондации, 31 декември по година, икономическа дейност (EMTAK 2008) и правна форма.

                     (34)

                        При актуализацията на уменията в туризма следва да се вземат предвид предизвикателствата на устойчивия туризъм и цифровизацията. Като цяло здравословните и безопасни условия на труд се насърчават със специален акцент върху безопасността по отношение на COVID-19. Общата необходимост от инвестиции в зелени и цифрови умения ще бъде отразена в мерките в съответствие със специфичните за всяка държава препоръки на ЕС от 2020 г. към Естония.

                     (35)

                        За да отговаря на условията за получаване на услугата, лицето трябва да е преминало предварително обучение или да има опит в областта на стопанската дейност или икономиката, и трябва да покаже като цяло добър потенциал за управление на малко предприятие. Лицата, които са притежавали дружество през последните шест месеца, няма да отговарят на условията за подпомагане.

                     (36)

                        Като се има предвид, че голяма част от бенефициерите нямат професионална квалификация или само ниска степен на образование, подкрепата за формални обучения се счита за важна по отношение на бъдещата им заетост. При определянето на участниците, които отговарят на условията за получаване на подкрепа, се дава приоритет на бенефициери без предварително образование или с неактуално образование, например диплома, придобита преди повече от 15 години. Освен това мерките ще вземат предвид настоящата ситуация на пазара на труда в Естония, като се придаде по-голяма тежест на програмите за обучение в професионални области, в които търсенето на работна ръка расте.

                     (37)

                        Помощите включват: месечна стипендия за участие във формални обучения, помощи за транспорт и настаняване и стипендии за започване на стажове и обучения на пазара на труда, както и помощ за мобилност за приемане на нова работа на разстояние от 20 km или повече от дома. Последната е ограничена до четири месеца и зависи от изминатото разстояние.

                     (38)

                        За да се избегне използването на десетични запетаи, прогнозните разходи за един работник са закръглени. Закръгляването обаче не влияе върху общите разходи за всяка мярка, които остават същите, както в подаденото от Естония заявление.

                     (39)

                        Общата сума не съвпада напълно поради закръгляването.

                     (40)

                        На 3 февруари 2021 г. Естония поиска заем от Европейския инструмент за временна подкрепа за смекчаване на рисковете от безработица при извънредни обстоятелства (SURE) за покриване на разходите, понесени от март до юни 2020 г. Няма припокриване с ЕФПГ, тъй като периодът на финансиране по линия на SURE предхожда този на ЕФПГ и тъй като инструментът ще се използва за финансиране на краткосрочните мерки, свързани с пазара на труда, за запазване на работните места (схеми за подпомагане).

                     (41)

                        Обсъжданията бяха водени от Министерството на социалните въпроси и включваха Министерството на икономиката и комуникациите, „Enterprise Estonia Tourism Development Centre“ и представителните организации на туристическата индустрия „Estonian Travel & Tourism Association“, „Estonian Hotel and Restaurant Association“, „Estonian Spa Association“, „Estonian Rural Tourism Committee“, „Estonian Conference Bureau“.

                     (42)

                        Държавният споделен център за услуги е правителствена агенция, която предоставя административни услуги на всички министерства и правителствени агенции.

                     (43)

                        OВ L 433I, 22.12.2020 г., стр. 15.

                     (44)

                        OВ L 433I, 22.12.2020 г., стр. 29.

                     (45)

                        ОВ L 347, 20.12.2013 г., стр. 855.

                     (46)

                        OВ L 433I, 22.12.2020 г., стр. 29.

                     (47)

                        Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 15).

                     (48)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (49)
                  *
                        Датата да се попълни от Парламента преди публикуването в ОВ.

    ---documentbreak---

               ЕВРОПЕЙСКА КОМИСИЯ
            Брюксел, 31.3.2021
            COM(2021) 151 final
            ПРИЛОЖЕНИЕ
            към
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза мобилизиране на средства от Европейския фонд за приспособяване към глобализацията във връзка със заявление от Естония — EGF/2020/002 EE/Estonia Tourism

               ПРИЛОЖЕНИЕ

               Списъкът по-долу съдържа колективните съкращения, посочени в точка 5 от обяснителния меморандум. Той се отнася до колективните съкращения в естонската туристическа индустрия, регистрирани в естонския осигурителен фонд за безработица (EUIF) като естонската публична служба по заетостта (ПСЗ).

                        Предприятия и брой на съкратените лица вследствие на уведомления за колективни съкращения през референтния период:

                        AS Lux Express Estonia

                        38

                        AS Sokotel

                        75

                        AU Energiateenus OÜ

                        16

                        Aida kohvik OÜ

                        10

                        Aktsiaselts KaasaMüük

                        74

                        Aktsiaselts Tallink Grupp

                        1440

                        Включително три обявления от дъщерните дружества: Osaühing Hansaliin (3.6.2020 г. и 3.9.2020 г.) и Osaühing HT Laevateenindus (3.9.2020 г.)

                        Arturi Köögid OÜ

                        39

                        Astlanda Hotelli Aktsiaselts

                        162

                        Две обявления: 27.4.2020 г. 15.7.2020 г.

                        Auto-Bon AC Aktsiaselts

                        33

                        Baltic Beach Holding OÜ

                        82

                        Baltic Travel Group OÜ

                        6

                        Centennial Hospitality OÜ

                        15

                        Economy Hotel OÜ

                        7

                        EstTruffe OÜ

                        7

                        FairFood Deli OÜ

                        10

                        Finest Rannahotell OÜ

                        11

                        Five Star OCS OÜ

                        7

                        HAVI Logistics OÜ

                        31

                        Hektor Design Hostels OÜ

                        13

                        Kentmanni Hotell OÜ

                        16

                        Kolfour OÜ

                        9

                        LIFT OÜ

                        11

                        LLL OÜ

                        6

                        Lennuliiklusteeninduse Aktsiaselts

                        33

                        M Food Rotermann OÜ

                        15

                        MERITON HOTELS AS

                        70

                        Mittetulundusühing Eesti Pärimusmuusika Keskus

                        10

                        Moller Auto Tallinn OÜ

                        23

                        My City Hotel OÜ

                        11

                        Navirail OÜ

                        34

                        Niine Külalistemaja OÜ

                        6

                        Olive Hospitality OÜ

                        18

                        Osaühing Nordic Hotels

                        86

                        Osaühing RAUER

                        6

                        Osaühing TLG HOTELL

                        429

                        Три обявления: 1.4.2020 г., 1.6.2020 г. и 2.9.2020 г.

                        OÜ Bussiremont

                        19

                        OÜ EASY STAY HOSPITALITY GROUP

                        18

                        OÜ Hotel Management Services

                        23

                        OÜ Hotell Euroopa

                        50

                        OÜ Jõe-Projekt

                        9

                        OÜ SPA Tours

                        114

                        OÜ Swissotel Estonia

                        83

                        OÜ Teine Noorus

                        10

                        OÜ Ülemiste Hotell

                        29

                        Pirita Marina Hotel OÜ

                        46

                        Regional Jet OÜ

                        27

                        Sadamarestoran OÜ

                        8

                        SprayPrinter OÜ

                        9

                        Taisto Bussid AS

                        9

                        Tallinn Old Town Hotels OÜ

                        12

                        Tallinn Seaport Hotel OÜ

                        15

                        Tigraman OÜ

                        5

                        Tresmark osaühing

                        79

                        Tumlare Corporation Estonia OÜ

                        157

                        Две обявления: 17.6.2020 г. и 20.7.2020 г.

                        Usharika Msowerama OÜ

                        22

                        V SpaaHotell OÜ

                        11

                        Via Hansa Eesti Aktsiaselts

                        8

                        Vihula Manor Hospitality Osaühing

                        20

                        Wash Up OÜ

                        14

                        Wolf Hotel OÜ

                        19

                        aktsiaselts HEAL

                        26

                        osaühing Ants Viljandi

                        14

                        osaühing Baltic Hotel Group

                        29

                        osaühing HAVELI INVEST

                        60

                        osaühing Kanvera

                        8

                        osaühing RIVERMARK

                        5

                        osaühing Starmaker

                        42

                        U-Bistroo OÜ

                        14

                        Общ брой на предприятията: 68

                        Общ брой на съкратените лица:

                        3 873